Kostelecké bory

Kostelecké bory (v niektorých mapách a textoch označované chybne ako Kostelecké hory) je názov neveľkej prírodnej rezervácie vyhlásenej v roku 2003 v severnej časti CHKO Kokořínsko (v južnej časti okresu Česká Lípa) v skalných a lesných komplexoch okolo vrcholu Kostelec (), napríklad v Kravím dole. Zalesnená, skalnatá lokalita sa má stať pralesom pre študijné účely ekológov.

Opis 
Na území Ralskej pahorkatiny južne od obce Holany je zalesnené územie plné skál, v ktorom blízko seba je celý rad chránených maloplošných území - Vlhošť, Husa, Martinské stěny, Stříbrný vrch a tiež PR Kostelecké bory. Celé územie je v hornej časti CHKO Kokořínsko a nadväzuje na okres Mělník. PR Kostelecké bory sú tvorené skalnými chrbtami na katastri dedinky Tuhanec, ktorá je 2 km na juh. Rozloha rezervácie je 55,1 ha, skaly sú v nadmorskej výške 340 až  Možno tu nájsť známky lámania pieskovca na výrobu mlynských kameňov.

Prírodné rezervácie a pamiatka 
Rezerváciou boli Kostelecké bory vyhlásené Správou CHKO Kokořínsko s účinnosťou od 22. apríla 2003. Ochrancovia prírody tu chcú vytvoriť prales bez akýchkoľvek zásahov ľudí, ponechaný samovoľnému vývoju a každých 10 rokov tu vykonávať monitoring krajiny. Na skalách sa tu vyskytujú rôzne druhy lišajníkov, vresu, borovica lesná nižšieho vzrastu, brusnica čučoriedková a brusnica obyčajná. Žijú tu vzácne druhy hmyzu.

Prístup 
Oblasťou prechádza niekoľko vyznačených turistických trás. Rezerváciou prechádza zelená trasa spájajúca vrch Čap s prírodnou pamiatkou Husa, po západnom okraji rezervácie, Kravím dolom, prechádza modrá od Holanov do Dubej. Najbližšia železničná trať 087 je z Českej Lípy do Lovosíc. Najbližšia zastávka je v 7 km vzdialenej obci Blíževedly. Najbližšia cesta je zhruba 2,5 km vzdialená a vedie po nej cyklotrasa 058.

Galéria

Referencie

Pozri aj 
 Zoznam chránených území v okrese Česká Lípa
 Dokeská pahorkatina

Iné projekty

Externé odkazy 
 Vyhláška o zriadení prírodnej rezervácie
 Na stránke CHKO Kokořínsko

Zdroj 

Chránené územia v okrese Česká Lípa
Lesy v Česku
Dokeská pahorkatina
Chránená krajinná oblasť Kokořínsko – Máchův kraj
Tuhaň (okres Česká Lípa)